Avni Jashari

Avni Jashari lindi në Prishtinë më 17 mars 1981, shkollën fillore dhe të mesmen i kreu në Lipjan, ndërkaq studimet universitare në fushën e gazetarisë i mbaroi në fakultetin “Faik Konica” në Prishtinë.

Avni Jashari punoi si gazetar për katërmbëdhjetë vite, fillimisht si gazetar në të përjavshmen “Java”, më pastaj redaktor në agjencinë e lajmeve “InfoSot”, producent dhe redaktor në “Rrokum TV”, së fundmi kryeredaktor në portalin informativ “Arbresh.info”, ishte edhe anëtarë i bordit të Këshillit të Mediave të Shkruara të Kosovës (KMSHK) për tetë vite. Si opinionist e gjejmë në shumë media të shtypura dhe elektronike kombëtare e ndërkombëtare.


Në maj të vitit 2018 Avniu braktis gazetarinë dhe i hynë politikës. Zyrtarisht i bashkohet, Albin Kurtit në Lëvizjen VETËVENDOSJE!.

Më 1 korrik të vitit 2018 Avni Jashari kandidon për kryetar Qendre (Dege) të Lëvizjes VETËVENDOSJE!,ku edhe u zgjodh kryetar nga anëtarësia e kësaj partie në komunën e Lipjanit.


Në zgjedhjet parlamentare të vitit 2019 Jashari nuk kandidon për deputet duke mbështetur zyrtarisht dy kandidat për deputet nga komuna e Lipjanit. Më 11 korrik të vitit 2020 braktisi zyrtarisht politikën për shkak të gjendjes së tij shëndetësore dhe një intervenimi kirurgjik, ku mes tjerash lajmëron largimin nga politika për rehabilitim dhe rikthim në profesionet e tij profesionale.

Më 15 tetor të vitit 2021, në prag të zgjedhjeve lokale, Avni Jashari u mirëprit në Lidhjen Demokratike të Kosovës nga kryetari i partisë Lumir Abdixhiku dhe kandidati për kryetar të komunës së Lipjanit Imri Ahmeti, në selinë qendrore të LDK-së, ku u prezantua si prurje e re dhe iu bashkëngjit ekipit të Ahmetit për zgjedhjet komunale.


Më 1 gusht 2022, kryetari i Komunës së Lipjanit, Imri Ahmeti, e emëroi Avni Jasharin, gazetarin me eksperiencë, në pozicionin e Shefit të Kabinetit. Avni Jashari ka përfunduar studimet master në gazetari televizive dhe radiofonike dhe ka mbi 15 vjet përvojë profesionale, kryesisht në rolet udhëheqëse si kryeredaktor, redaktor dhe producent. Ai ishte gjithashtu opinionist në media të ndryshme kombëtare e ndërkombëtare, dhe kishte qenë anëtar i bordit të Këshillit të Mediave të Shkruara të Kosovës (KMSHK) për tetë vite.

Pas zgjedhjeve lokale të tetorit 2025, në të cilat kryetari i Komunës së Lipjanit, Imri Ahmeti, fitoi mandatin e katërt radhazi dhe të tretin pa balotazh, në kuadër të emërimeve të reja të kabinetit të tij, posti i Shefit të Kabinetit iu besua sërish Avni Jasharit, i cili ndodhet në mandatin e dytë në këtë funksion. Avni Jashari kishte shërbyer në këtë pozicion që nga gushti i vitit 2022.

Në lidhje me regjistrimin e popullsisë në Kosovë (censusi i fundit u zhvillua në prill‑maj 2024), Avni Jashari ka deklaruar publikisht se, gjatë këtij procesi të regjistrimit të popullsisë, ai dhe familja e tij e ngushtë janë regjistruar me përkatësi si “Dardan” përkatësi ose identitet popullor, përkatësi kjo që sipas tij reflekton identitetin e tij kulturor dhe kombëtar.

Avni Jashari është vëllau i vogël i dëshmorit Ragip Jashari – Mardoçi si dhe stërnip i  myderrizit dhe patrioti të mirënjohur, Ahmet ef. Mardoçi, i cili ishte anëtar i Ballit Kombëtar.

Jeton në Lipjan dhe është baba i katër fëmijve, një vajze dhe tre djemëve.

 Referime 

Kategoria:Gazetarë
Kategoria:Politikanë
Kategoria:Kosovë
Kategoria:Kosovarë
Kategoria:Prishtinë
Kategoria:Lipjan
Kategoria:Lindje 1981
Kategoria:Njerëz që jetojnë